ডোমকলের রায়পুরে ৪০ টি পরিবার যোগ দিল তৃণমূলে

ওয়েবডেস্ক: বিরোধী শিবিরে ভাঙন ধরিয়ে শক্তি বাড়াল শাসকদল (TMC)। ডোমকলের (Domkal) রায়পুরে (Raipur) ৪০ পরিবার যোগ দিলেন তৃণমূলে। স্থানীয় তৃণমূল নেতা রেন্টু মণ্ডলের হাত ধরে তারা শাসকদলে নাম লেখান। যোগদানকারীদের দাবি, মুখ্যমন্ত্রী মমতা বন্দ্যোপাধ্যায়ের (Mamta Banerjee) উন্নয়নে শামিল হতে তৃণমূল কংগ্রেসে যোগদান।

ঘটনাকে কটাক্ষ বাম কংগ্রেসের। হাত শিবিরের অভিযোগ, তৃণমূল একদিকে দাবি করছে ডোমকলে বিরোধীশূন্য আর অন্যদিকে প্রতিনিয়ত ‘যোগদান’ করাচ্ছে। তাঁদের দাবি, বিধানসভা ভোটের আগে মিথ্যা যোগদান করাচ্ছে তৃণমূল।

আরও পড়ুন-সুপ্রিম রায়ে স্বস্তি পেলেন? কি বলছেন ওয়াইসি

২০২৬ ভোটের আগে এত মানুষের তৃণমূলে যোগদান, আলাদা অক্সিজেন জোগাল ঘাসফুল শিবিরে। চলতি বছরের মার্চের দিকে তৃণমূলের নেতাকর্মীদের এবার বড় টার্গেট দিয়েছেন তৃণমূল সুপ্রিমো মমতা বন্দ্যোপাধ্যায়।
মুখ্যমন্ত্রীর বড়সড় ঘোষণা, আমরা ২১৫ আসন পার করব। তার বেশি তো কম হবে না। পাশাপাশি তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়ও জানিয়ে দেন, মমতা বন্দ্যোপাধ্যায় যেমন বলেছেন, দুই তৃতীয়াংশ আসনে জিততে হবে, সেটা যেন ১৯৬ হয়। কিন্তু আমাদের টার্গেট হবে ২১৪ টপকে যাওয়ার। পরে মমতা বন্দ্যোপাধ্যায় সেই মঞ্চ থেকেই টার্গেট ২১৫ বেঁধে দেন।

২০২১ সালের বিধানসভা নির্বাচনে, বিজেপি নেতারা ২০০ পার’ করার হুঙ্কার দিয়েছিল। ২০২৪ সালে ৪০০ পার করার দাবি তুলেছিল, কিন্তু মুখ থুবড়ে পড়ে তারা।

দেখুন খবর-